སློབ་དཔོན་ལགས།
ཁྱེད་ཀྱི་སྐུ་ཚེ་རིང་བར་སྨོན།
ཁུ་བྱུག་སྔོན་མོ་མོན་ནས་སླེབས་བྱུང་། །
སློབ་དཔོན་ཁྱེད་ཀྱི་སྐུ་ཁམས་བདེ་འམ། །
ལྷུང་ལྷུང་འབབ་པའི་ཆུ་བོའི་བཞུར་སྒྲ། །
སློབ་བུ་ང་ཚོའི་དགོད་སྒྲ་ཡིན་ནོ། །
སློབ་དཔོན་ལགས།
སྐུ་ཚེ་རིང་བར་སྨོན། །
དབྱར་ཀའི་ཕྲ་ཚོམ་མེ་ཏོག་བཞད་བྱུང་། །
སློབ་དཔོན་ཁྱེད་ཀྱི་སྐུ་ཁམས་བདེ་འམ། །
ཁ་དོག་སྣ་ལྔའི་མེ་ཏོག་ཆུན་པོ། །
སློབ་བུ་ང་ཚོའི་བཞིན་རས་ཡིན་ནོ། །
སློབ་དཔོན་ལགས།
སྐུ་ཚེ་རིང་བར་སྨོན། །
སྟོན་གྱི་སྙེ་མའི་མགོ་ལྕོག་ལྡེམ་བྱུང་། །
སློབ་དཔོན་ཁྱེད་ཀྱི་སྐུ་ཁམས་བདེ་འམ། །
གཡུར་དུ་ཟ་བའི་འབྲས་བུའི་ཕོན་པོ། །
སློབ་བུ་ང་ཚོའི་ལེགས་སྐྱེས་ཡིན་ནོ།
སློབ་དཔོན་ལགས། སྐུ་ཚེ་རིང་བར་སྨོན། །
.
81 ·

དམར་ཆུང་བྱི་རུ་ཉེར་གཅིག
ནོར་འཛིན་སྒེག་མོའི་གོས་ལྭ་གྱོན་སོང་། །
སློབ་དཔོན་ཁྱེད་ཀྱི་སྐུ་ཁམས་བདེ་འམ། །
དུང་ལས་དཀར་བའི་གངས་རིའི་ཕྲེང་བ། །
སློབ་བུ་ང་ཚོའི་སེམས་པ་ཡིན་ནོ། །
སློབ་དཔོན་ལགས།
སྐུ་ཚེ་རིང་བར་སྨོན། །
82

ཚིགས་བཅད་སྙན་ངག་གཡང་དཀར་ལུག་ཁྱུའི་འབའ་སྒྲས་དྲངས་པའི་མདའ་གསུམ་པ།